ایران ایله عراق، کرکوکو ده ایچینه آلان نفت بورو خطی اوچون اؤن آنلاشما ایمضالادی.
سون آنلاشما ایسه یاخیندا  اولاجاق.
آنلاشمانین، بغداد رهبرلیگی ایله کورد یؤلگه‌سل رهبرلیگی آراسین‌داکی خالق اویلاماسی دارتیشما‌لاری زامانی گلمه‌سی دقت چکدی.
ایران نفت باخانی بیژن زنگنه، عراق‌لی قونومداشی جبار اللعیبی ایله گؤروشون‌دن سونرا دانیشدی.
زنگنه،
"داها اؤنجه قرارلاشدیریلان کرکوک - ایران نفت کمری‌نین اینشاسی‌نین تطبیق اولونماسییلا ایلگیلی یئنی آنلاشما باغلاندی" دئدی.
زنگنه آنلاشمانین، عراق ایله پروژه‌نین تکنیکی-اقتصادی چالیشماسینی ائده‌جک اولوسلارآراسی بیر شیرکتی ده احاطه ائتدیگینی آچیقلادی.
چالیشمالارا 2018.جی ایلده باشلانا‌جاق.
آنلاشما ایله عینی زاماندا کورد بؤلگه‌سل رهبرلیگی‌نین کرکوک نفتینده‌کی تأثیری‌نین ده قیریلماسی آماجلانیر.
زنگنه آیریجا، اؤنوموزدکی آیلاردا ایرانین، عراقین بصره شهرینه گاز صادر ائتمه‌یه باشلایاجاغینی وورغولادی.
